Corgi Wales Pembroke

**''Corgi'' Wales Pembroke** ialah satu baka anjing gembala lembu yang berasal dari Pembrokeshire, Wales. Nama *corgi*, yang memaksudkan "anjing kerdil", berasal daripada bahasa Wales dan merupakan kata majmuk yang terdiri daripada perkataan *cor* dan *ci* (bermutasi kepada *gi*, yang memaksudkan "kerdil" dan "anjing", masing-masing. Ia merupakan salah satu daripada dua baka yang dikenali sebagai ''corgi'' Wales, yang lain merupakan ''corgi'' Wales Cardigan. *Corgi* Wales Pembroke diturunkan daripada keluarga anjing spits.

*Corgi* Wales Pembroke masyhur sebagai baka pilihan Ratu Elizabeth II yang memiliki lebih daripada 30 ekor ''corgi'' diraja semasa pemerintahan baginda. Walaupun anjing-anjing ini telah digemari oleh kerabat diraja British selama lebih daripada tujuh puluh tahun, dalam kalangan orang awam British pula baru-baru ini, ia telah merosot dari segi kepopularan dan permintaan. Walau bagaimanapun, ia kekal sangat popular di Amerika Syarikat. Bandar raya seperti New York, Boston, Los Angeles, dan San Francisco mengadakan "Corgi Meetup" tahunan yang melibatkan beratus-ratus ekor anjing dan pemilik anjing tersebut yang berkumpul untuk meluangkan hari itu.

*Corgi* Wales Pembroke telah ditempatkan di tangga ke-11 dalam *[[The Intelligence of Dogs]]* oleh Stanley Coren yang menyatakan bahawa baka ini dianggap sebagai anjing pekerja cemerlang. *Corgi* Wales Pembroke dinilai sebagai baka anjing ke-11 paling popular pada tahun 2020 menurut American Kennel Club.

## Perihal

### Penampilan
*Corgi* Wales Pembroke berbeza daripada *corgi* Wales Cardigan dengan tubuh lebih pendek, telinga lebih kecil, dan tungkai lebih lurus sedikit.

*Corgi* Wales Pembroke mempunyai telinga tegak yang berperkadaran dengan segi tiga sama sisi bagi kepala. Piawaian baka menunjukkan bahawa telinga patut kukuh, bersaiz sederhana, dan meruncing sedikit ke titik membulat. Kepalanya patut "mirip rubah" dari segi rupa bentuk dan penampilan. Baka Pembroke biasanya berukuran seberat sekitar . Ia kerap berukuran setinggi  dan, pada purata, hidup sehingga sekitar usia 13 tahun.

Oleh sebab *corgi* Wales Pembroke mempunyai berlapis bulu ganda, ia bersalin bulu dengan banyak sepanjang tahun, dengan puncaknya pada musim bunga dan musim luruh. Dengan pemberusan kerap, lapis bulunya agak mudah dijaga, serta secara semula jadi kalis air dan kalis kotoran (dengan pengecualian "*fluffy*"). Betina utuh juga diketahui berganti bulu semasa estrus. Lapis bulunya mempunyai penandaan agak ringan pada setiap sisi kelasa yang disebabkan oleh perubahan dari segi ketebalan, panjang, dan arah pertumbuhan bulu. Lapis bulu anjing Pembroke juga berbeza-beza dari segi warna, daripada warna kemerah-merahan, atau malah warna pasir, hingga perang dan hitam. Bersama-sama dengan warna berlainan ini, lapis bulunya kadang-kadang juga mengandungi bintik-bintik putih.

Kecacatan baka wujud dan tidak patut dibiakbakakan dengan sengaja; seperti *corgi* dengan lapis bulu sangat panjang dan lebih nipis yang berpunca daripada gen resesif dan lapis bulu merah dengan kecenderungan kebiru-biruan yang mempunyai warna cair.

Walaupun sesetengah *corgi* Wales Pembroke pesisih lahir dengan ekor yang pendek secara semula, kebanyakan anjing kerap mempunyai ekor yang dipotong pada usia 2–5 hari kerana tradisi bersejarah atau mengakuri piawaian baka. Pemotongan ekor buatan tidak diperlukan untuk anjing berkenaan melakukan tugasnya sebagai anjing gembala di United Kingdom seperti yang didakwa oleh orang ramai (kerana *corgi* Wales Cardigan juga anjing gembala tetapi ekornya tidak pernah dipotong) tetapi sebaliknya kerana anjing bukan gembala dianggap sebagai kemewahan di bawah undang-undang cukai dan menarik cukai, jadi untuk menunjukkan bahawa anjing mereka anjing gembala, pemilik perlu memastikan bahawa anjing berkenaan memilik ekor terpotong. The Kennel Club, United Kennel Club, dan FCI mengizinkan ekor utuh dalam pertunjukan pengakuran. Piawaian AKC menyatakan bahawa ekor patut dipotong tidak lebih daripada . Di banyak negara termasuk United Kingdom, pemotongan ekor telah diharamkan.

### Perangai

*Corgi* Wales Pembroke suka terlibat dalam keluarga dan cenderung untuk ikut ke mana sahaja pemiliknya pergi. Ia mempunyai keinginan besar untuk menggembirakan pemiliknya, lalu menjadikannya bersemangat untuk belajar dan berlatih. Anjing ini juga dapat menjadi mencabar untuk dilatih kerana latar belakang kerja, kedegilan, dan kecerdasannya – ia dinilai sebagai anjing kesebelas paling cerdas dalam *The Intelligence of Dogs* karya Stanley Coren. Selain penggembalaan, ia juga berfungsi sebagai anjing pengawal kerana kewaspadaan dan kecenderungan untuk menyalak, yang dapat menjadi lebih parah jika tidak dirangsang dengan secukupnya. Kebanyakan *corgi* Pembroke akan mencari perhatian semua orang yang ditemui dan berkelakuan baik di sekeliling kanak-kanak dan haiwan peliharaan lain. Ada kepentingan untuk mensosialisasi baka ini dengan haiwan lain, orang dewasa, dan kanak-kanak semasa ia masih sangat muda untuk mengelakkan sebarang tingkah laku antisosial atau agresi di kemudian hari. Satu lagi perkara yang perlu diingati ialah bahawa dengan keperluan rangsangan, ia juga memerlukan senaman kerana ia mudah mengalami kenaikan berat. Ia suka berlari-lari berkeliling dan menggali lubang dan, oleh sebab penggembalaannya dan – untuk sesetengah anjing – naluri pemangsa, ia suka mengejar apa sahaja yang bergerak, jadi hal terbaik ialah mengekalkannya di dalam kawasan berpagar. Naluri penggembalaan juga akan menyebabkan sesetengah *corgi* Pembroke lebih muda menggigit buku lali pemiliknya kerana ini ialah perbuatan terhadap lembu yang menjadi tujuan pembiakbakaannya.

## Kesihatan

Sebuah kajian United Kingdom tahun 2024 mendapati jangka hayat sebanyak 13.2 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang. *Corgi* Wales Pembroke adalah akondroplastik, yang bermakna bahawa ia merupakan baka "kerdil sejati". Oleh itu, pendirian dan tubuhnya dapat membawa kepada keadaan kesihatan tidak terwaris tertentu, tetapi isu genetik juga patut dipertimbangkan. Lazimnya, *corgi* Pembroke dapat menderitai monorkidisme, penyakit von Willebrand, displasia pinggul, mielopati degeneratif (DM), dan masalah terwaris mata seperti atrofi retina progresif. Pengujian genetik tersedia untuk *corgi* Wales Pembroke untuk mengelakkan isu-isu ini dan meningkatkan takungan kesihatan genetik. *Corgi* Pembroke juga terdedah terhadap obesiti jika terdapat selera makan mantap, yang merupakan ciri baka kumpulan gembala.

## Sejarah

Walaupun *corgi* Wales Cardigan disangkakan berasal dengan ketibaan budaya Celt (pada sekitar tahun 1200 SM), *corgi* Wales Pembroke pula lebih lazim dinyatakan berasal dengan perladangan Flemish yang didirikan di Pembrokeshire ikutan Pencerobohan Norman ke atas Wales. Perladangan terpencil ini sepenuhnya bergantung pada kerajaan Inggeris untuk kemandirian mereka di Wales dan septatunya telah membawa baka anjing benua seperti anjing Pomerania dan *[[schipperke]]* bersama-sama dengan mereka. Oleh itu, zuriat *corgi* Wales Pembroke telah dijejak kembali ke tahun 1107 Masihi. Baka-baka ini, dengan ketangkasan, pendirian lebih kecil, dan tungkai lebih pendek, merupakan anjing pekerja cemerlang dan digunakan oleh orang Flemish dan orang Wales asli untuk menggembala lembu.

Sebagai anjing pertunjukan, *corgi* Pembroke dan *corgi* Cardigan pertama kali muncul bersama-sama pada tahun 1925 apabila kedua-duanya ditunjukkan di bawah peraturan The Kennel Club di Britain. The Corgi Club diasaskan pada Disember 1925 di Carmarthen, Carmarthenshire. Anggota tempatan dilaporkan menggemari baka Pembroke, jadi sebuah kelab untuk penggemar *corgi* Cardigan diasaskan setahun atau lebih kemudian. Kedua-dua kumpulan telah bekerja keras untuk memastikan penampilan dan jenis baka dipiawaikan melalui pembiakbakaan terpilih teliti. *Corgi* Pembroke dan *corgi* Cardigan diiktiraf secara rasmi oleh The Kennel Club pada tahun 1928 dan pada mulanya dikategorikan bersama-sama di bawah tajuk tunggal *Welsh Corgis* sebelum kedua-dua baka ini diiktiraf sebagai baka berasingan dan berbeza pada tahun 1934.

*Corgi* Wales Pembroke sedang menjadi semakin popular di Amerika Syarikat dan menduduki tempat ke-15 (ke-24) dalam pendaftaran American Kennel Club, setakat tahun 2024 (2012). Walau bagaimanapun, *corgi* kini tersenarai sebagai baka "rentan" di United Kingdom; penurunan itu telah dikatakan disebabkan oleh pelarangan pada tahun 2007 terhadap pemotongan ekor di United Kingdom, serta kekurangan pembiak baka di United Kingdom. Pada tahun 2009, *corgi* ditambahkan ke dalam senarai "Dipantau" The Kennel Club bagi baka British apabila pendaftaran tahunan berjumlah antara 300 dengan 450. Pada tahun 2014, baka ini dimasukkan ke dalam senarai "Baka Asli Rentan" bagi The Kennel Club apabila pendaftaran menurun ke bawah 300. Pada tahun 2018, baka ini keluar daripada senarai "Berisiko" dengan 456 ekor anak anjing yang didaftarkan pada Disember 2017. The Kennel Club telah mengkreditkan minat baharu terhadap baka ini kepada siri televisyen popular Netflix, *[[The Crown (siri televsyen)|The Crown]]*, dan lain-lain. *Corgi* Wales Pembroke juga telah muncul dalam rancangan televisyen Amerika *[[Brooklyn Nine-Nine]]* sebagai anjing peliharaan milik Captain Raymond Holt dan Kevin M. Cozner dan ditunjukkan amat setia. Ein, seekor *corgi* dengan kecerdasan setanding manusia, ialah salah satu daripada 5 watak utama dalam rancangan televisyen *[[Cowboy Bebop]]*.

## Folklor

Dalam folklor Wales, *corgi* dikaitkan dengan Tylwyth Teg (pari-pari Wales). Walaupun ada variasi mengenai ceritanya, kebanyakan variasi menceritakan bahawa anjing ini dihadiahkan kepada dua orang kanak-kanak manusia oleh Tylwyth Teg. Dalam salah satu versi, ikutan sebuah pertempuran antara Tylwyth Teg dengan Gwyllion (semangat malam), dua orang Tylwyth Teg terkorban. Dua orang kanak-kanak terserempak dengan perarakan bagi pengebumian pahlawan terkorban tersebut tetapi, bukan pula tidak dialu-alukan, kedua-dua kanak-kanak tersebut dihadiahi tunggangan milik pahlawan terkorban tersebut. *Corgi* dikatakan telah memainkan peranan kuda perang untuk pari-pari sebelum menjadi anjing gembala untuk manusia. Pada dasar punggung *corgi*, terdapat garisan dengan bulu yang lebih kasar sedikit yang dipanggil "pelana pari-pari".

## Kegiatan
*Corgi* Wales Pembroke dapat bersaing dalam ujian ketangkasan anjing, kepatuhan, kemahiran persembahan, *[[flyball]]*, penjejakan, dan acara penggembalaan. Naluri dan kebolehlatihan penggembalaan dapat diukur dalam ujian penggembalaan tanpa persaingan. *Corgi*, walaupun mengalami kekerdilan yang memberikan ilusi tungkai perlahan kecil, mampu mencapai  jika sihat dan cergas. Ini adalah kerana *corgi* cenderung untuk lebih menggunakan kekuatan tubuh atas untuk berlari berbanding dengan kebanyakan anjing, yang memberinya kebolehan tertingkat dengan kegiatan seperti ketangkasan dan penggembalaan dan perlumbaan.

## ''Corgi'' diraja

Pada usia muda, keghairahan Sang Ratu terhadap baka ini bermula apabila ayahanda baginda, Raja George VI, membawa pulang *corgi* diraja pertama mereka yang kemudiannya dinamai Dookie. Sang Ratu menghentikan pembiakbakaan *corgi* pada sekitar tahun 2012 supaya tidak meninggalkan seekor pun selepas baginda mangkat; *corgi* terakhir baginda, Willow, mati pada April 2018. Baginda telah dihadiahi dua ekor anak *corgi* baharu oleh keluarga baginda pada tahun 2021.

Pada 3 April 2019, filem *[[The Queen's Corgi]]* dikeluarkan.

## Lihat juga
* Senarai baka anjing

## Catatan

## Rujukan